Əshab əl-fil

Əshabi Fil ( fil sahibləri) — Efiopiyalı xristianların lideri Əbraha əl-Əşramın başçılıq etdiyi qoşunları Məkkədə Kəbəni dağıtmaq üçün şəhəri mühasirəyə aldığı ildir və bu hadisə Məhəmməd peyğəmbərin anadan olduğu ildə baş verib və bu il " fil ili " adlandırılıb. Bu əhvalat Quranın 105-ci surəsində qeyd edilmişdir .

 Tarix 
6-cı əsrin ortalarında Efiopiyanın (Həbəşistan) xristian hökmdarı Əbrahə ticarətini gücləndirmək üçün ərəbləri Kəbəyə pərəstişdən uzaqlaşdırmaq məqsədilə Sənada möhtəşəm əl-Kulleyz kilsəsi tikdirdi. O, ərəblərin bu kilsəni ziyarət edəcəklərini gözləyirdi, lakin onlar Kəbəni ehtiramla ziyarətlərini davam etdirdilər. Bundan sonra qəzəblənən Əbrəhə Kəbəni dağıtmaq qərarına gəldi və qoşunları ilə Məkkəyə doğru yola çıxdı. Məkkəliləri qorxutmaq üçün onun ordusunun önünə nəhəng bir dişi fil daxil çıxarmışdı. Bu səbəbdən də bu hadisələrin baş verdiyi il "Fil ili", hadisələrin özü isə "fil" adlanır  .

Məkkəlilər Əbrəhənin ordusuna müqavimət göstərə bilmədilər. Şəhərə yaxınlaşan həbəş qoşunlar Məhəmməd peyğəmbərin babası Əbdül-Müttəlibin mal-qarasını ələ keçirdilər. Qureyşin başçısı olan Əbdül-Müttəlib Əbrahə ilə danışıqlara gələndə Kəbəni dağıtmaq əzmini görüb geri qayıtdı və bütün əhali ilə birlikdə şəhəri tərk etdi. Məkkəlilər dağda məskunlaşdılar  .

Əbrəhə qoşununu şəhərə yeritdikdə səmada qara quş sürüsü (ababil) peyda oldu və onlara daş atmağa başladı. Rəvayətə görə, düşən daşlar əsgərlərin dərisində dərinləşən və onlara təsir edən xoralar yaradırdı. Beləliklə, qoşunlar geri çəkilməyə məcbur oldular. Ölənlər arasında Əbrəhənin özü də var idi. Beləliklə, Allah Kəbəni və Məkkəni məhv olmaqdan xilas etdi  .

Fil ili 570  hesab olunur .

 İstinadlar 

Kateqoriya:Quranda adı çəkilənlər